Publication: Magyar Közlöny
Issue: MK-2009-165 (Year: 2009, Number: 165)
Era: 2004-2010
Section: 2009. évi CXX. törvény*
Paragraph Index: 1180

2. CÍM A TULAJDONJOG TARTALMA ÉS VÉDELME I. fejezet A birtokláshoz való jog 4:21. § [A birtoklás joga] A tulajdonost megilleti a birtoklás joga és a birtokvédelem. II. fejezet A használat és a hasznok szedésének joga Általános szabályok 4:22. § [A használat és a hasznok szedésének joga] A tulajdonos jogosult a dolog használatára, hasznai szedésére, valamint viseli a dologgal járó terheket és a dologban beállott kárt, ha annak megtérítésére más nem kötelezhetõ. 4:23. § [A dolog használatának általános magánjogi korlátja] A tulajdonos a dolog használata során köteles tartózkodni minden olyan magatartástól, amellyel másokat, különösen szomszédait szükségtelenül zavarná vagy amellyel jogaik gyakorlását veszélyeztetné. Szomszédjogok 4:24. § [Kártalanítás a szomszédos ingatlan értékcsökkenése miatt] A tulajdonos, ha az ingatlanán a jogszabályi elõ írások szerint folytatott építkezés következtében a szomszédos ingatlanok értéke csökken, az értékcsökkenés mértékének megfelelõ kártalanításra köteles. 4:25. § [Kártérítés szakszerûtlen építkezés miatt] A szakszerûtlen építkezéssel a szomszédos ingatlanban okozott kárért az építtetõ felelõsséggel tartozik akkor is, ha a kárt az építkezéshez igénybe vett közremûködõk okozták. 4:26. § [A földtámasz joga] A tulajdonos nem foszthatja meg a szomszédos épületet a szükséges földtámasztól anélkül, hogy más megfelelõ támasztékról gondoskodnék. 4:27. § [A lehulló gyümölcsök felszedésének joga] A tulajdonos a földjére áthajló ágakról lehullott gyümölcsöket megtarthatja, ha azokat a fa tulajdonosa fel nem szedi; az áthajló ágak és átnyúló gyökerek levágására nem jogosult, kivéve ha azok a föld rendes használatában gátolják, és a fa tulajdonosa azokat felhívás ellenére sem távolítja el. 4:28. § [A szomszédos telek igénybevétele]

Source: https://magyarkozlony.hu/hivatalos-lapok/89b85b8ad70e0235666e043337a0300d6ce1670f/dokumentumok/8341c411880cdb69f22c0d9c3478888cb0fb084e/letoltes